armvectores/hy_wikipedia_2023 huggingface dataset:
Ալեքսանդր Նևսկու տաճար (Նովոսիբիրսկ)

Ալեքսանդր Նևսկու տաճար
(ռուս.՝  Собор во имя Александра Невского) 
Ռուսաստանի Նովոսիբիրսկ քաղաքում գտնվող Արևելյան Ուղղափառ եկեղեցի, որը կոչվում է Սուրբ Ալեքսանդր Նևսկու պատվին։
Դա Նովոնիկոլաևսկի առաջին քարե շինություններից է (Նովոսիբիրսկի նախկին անվանումը)։ Եկեղեցին կառուցվել է նորբյուզանդական ճարտարապետական ​​ոճով 1896–1899 թվականներին։ Շենքի ձևավորման վրա ազդել է մի քանի տարի առաջ Սբ.Պետրերբուրգում կառուցված «Մայր Տիրամայր ողորմած» եկեղեցու հատակագիծը
։
Այն բացվել և օծվել է 1899 թվականի դեկտեմբերի 29-ին, իսկ 1915 թվականին դարձել է տաճար։
Մայր տաճարը հատուկ հուշարձան էր ցար Ալեքսանդր III-ի համար, ով նախաձեռնել էր անդրսիբիրյան երկաթուղու կառուցումը, որի արդյունքում ստեղծվել է Նովոնիկոլաևսկը (այժմ՝ Նովոսիբիրսկ) որպես նոր երկաթուղային կայարան։
1937 թվականին տաճարը փակվում է խորհրդային իշխանությունների կողմից։
1988 թվականին Կիևյան Ռուսիայի քրիստոնեության ընդունման 1000-ամյակի տարում սկսվում է շարժում՝ տաճարի վերականգնման համար։ 1989 թվականին այն վերաբացվում է։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Official website
Людмила Кузменкина. 110 лет назад в Новониколаевском заложили Александро-Невский собор. Вечерний Новосибирск, 12.05.2007
Բազմաստվածային վերականգնողականություն

Բազմաստվածային վերականգնողականություն, իրենց հիմքում ընդհանուր գաղափար և ծագում ունեցող մի քանի կրոններից կազմված նոր հեթանոսության ուղղություններից մեկը։
Որպես առանձին ուղղություն ծագել է 1960-ականների վերջում–1970-ականների սկզբում և ստացել է հետագա զարգացում 1990-2000-ականներին։ Վերականգնողականությունը փորձում է ժամանակակից աշխարհում վերականգնել մինչև քրիստոնեության տարածումը գոյություն ունեցած պատմական բազմաստվածային կրոնները, սակայն ի տարբերություն սինկտրետիկ շարժման, ինչպիսին է, օրինակ, վիկկին, չի ձգտում տարբեր պաշտամունքեր խառնել։
Երևակայողները Ուգոր գյուղից

Երևակայողները Ուգոր գյուղից (ռուս.՝ Фантазёры из дере́вни Уго́ры), 1994 թվականին նկարված ռուսական բանաստեղծական հանգով մուլտֆիլմ, որը ստեղծվել է ռեժիսոր Լեոնիդ Նոսիրևի կողմից։ Մուլտֆլմը նկարահանվել է 1993 թվականի վերջին, Եվգենի Լեոնովի կյանքի ընթացքում, որը դարձել է նրա վերջին աշխատանքը մուլտիպլիկացիայի մեջ։


== Սյուժե ==
Երեխաների համար ժամանակակից հեքիաթ, որում ուրախ ընկերները` Պապիկը և նրա թոռնիկը` Անտոշկան, և ուրախ սագերը, Բաբա Յագայի, Կոշչեյի, Զմեյ Գորինիչի և Մյաուչեր կատվի հետ պայքարի մեջ են մտնում։


== Նկարահանող խումբ ==


== Դերերը հնչյունավորել են ==
Մարիա Վինոգրադովա` Անտոշկա / Սպիտակ սագ
Եվգենի Լեոնով` Անտոշկայի պապիկ
Կլարա Ռումյանովա` Մոխրագույն սագ / Տմուտարականկա
Կիրա Սմիրնովա` Բաբա Յագա
Վսևոլոդ Լարիոնով` Զմեյ Գորինիչի երրորդ գլուխ / Մյաչեր կատու
Վլադիմիր Ֆերապոնտով` Զմեյ Գորինիչի առաջին գլուխ
Յուրի Վոլինցև` Զմեյ Գորինիչի երկրորդ գլուխ
Դմիտրի Նազարով` «ԷՖՈւ ձայն»Շիկակարմիր Անտոշկան Լեոնիդ Նոսիրևի այցետոմսն է։ Բացի «Երևակայողները Ուգոր գյուղից» մուլտֆիլմից, ռեժիսորն այս կերպարն օգտագործել է «Շիկակարմիր, շիկակարմիր, պեպենոտ», «Անտոշկա» և «Երկու ուրախ սագեր» մուլտիպլիկացիոն ֆիլմերում։


== Ծանոթագրություններ ==


== Արտաքին հղումներ ==
«Երևակայողները Ուգոր գյուղից» «Энциклопедия отечественного кино» կայքում
 «Երևակայողները Ուգոր գյուղից»
Բնակչության վերարտադրություն

Բնակչության վերարտադրություն մարդկանց սերունդների մշտական հերթափոխությունը, որը բնակչության բնական և մեխանիկական շարժերի ամբողջությունն է։ Ողջ աշխարհի բնակչության վերարտադրությունը միայն բնական շարժի արդյունք է, իսկ երկրների մեծ մասինը՝ բնական ու տարածքային շարժերի ամբողջությունն է։


== Վերարտադրության ռեժիմներ ==
Անանձնանում են պարզ վերարտադրության ռեժիմը, ընդլայնված վերարտադրության ռեժիմը և նեղացված վերարտադրության ռեժիմը։ Պարզ վերարտադրության ռեժիմն առաջանում է երբ ծնելիության և մահացության ընդհանուր արդյունքները իրար հավասար են։ Ընդլայնված վերարտադրության ռեժիմն առաջանում է երբ ծնելիությունը գերազանցում է մահացությանը, իսկ նեղացված վերարտադրության ռեժիմն առաջանում է երբ ծնելիությունը փոքր է մահացությունից։


== Ծանոթագրություններ ==


== Արտաքին հղումներ ==
Նետտո վերարտադրության մակարդակ
Նետտո վերարտադրության մակարդակը 40 երկրներում, 1950—2008
Բրուտտո վերարտադրության մակարդակ
Հոսունություն

Հոսունություն, լարումների ազդեցությամբ մարմինների պլաստիկ կամ մածուցիկ դեֆորմացման հատկություն։ Բնորոշվում է մածուցիկությանը հակադարձ մեծությամբ։ Մածուցիկ մարմինների (հեղուկների, գազերի) հոսունությունը ի հայտ է գալիս ցանկացած լարումների, իսկ պլաստիկ պինդ մարմիններինը՝ միայն հոսունության սահմանը գերազանցող բարձր լարումների դեպքում։ Հոսունության երևույթները հանդիպում են ինչպես Երկրի վրա, այնպես էլ Տիեզերքում։ Երկրի վրա հոսունություն դրսևորվում է մայր ցամաքների, մթնոլորտի, ջրոլորտի շարժումներում, լեռնազանգվածների տեկտոնական շարժումներում։ Տեխնիկայում հոսունության երևույթներ հանդիպում են, օրինակ, խողովակներով և արտադրական տարբեր ապարատներով հեղուկների և գազերի շարժումների դեպքում։ Պլաստիկ հոսք և սողք տեղի են ունենում մեծ բեռնվածքների տակ աշխատող կոնստրուկցիաների տարբեր տարրերում։
Սեմինսկոե

Սեմինսկոե (ռուս.՝ Семьинское), գյուղ Ռուսաստանի Վլադիմիրի մարզի Յուրև-Պոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրյուս Բասթին

Բրյուս Բասթին (անգլ.՝ Bruce Bastin, սեպտեմբերի 19, 1939(1939-09-19), Չելմսֆորդ, Էսեքս), անգլիացի բանագետ և Հարավարևեյան նահանգների բլյուզ ոճերի փորձագետ։
Տասնամյակներ շարունակ նա պատասխանատու է եղել սկզբնական ուսումնասիրությունների համար։ Լինելով միջնակարգ դպրոցի աշխարհագրության ուսուցիչ` մագիստրոսի դիպլոմ է ստացել Հյուսիսային Կառոլինայի Չափե Հիլի համալսարանից և հեղինակ է Պիոմենտ բլյուզի երկու գրքեր` «Լացելով Կառոլինայի համար» և «Red River բլյուզի ավանդույթը», ինչպես նաև` գրել է երաժշտական հրատարակիչ Ջոյ Դեվիսի կենսագությունը` «Երբեք մի վաճառիր հեղինակային իրավունքը» վերնագրով։
Նա տասնամյակներ շարունակ հոդվածներ է գրել շատ երաժշտական ամսագրերի և գրքերի համար, ինչպես նաև նոտագրություններ LPs-ի և CDs-ի համար, որոնցից ոչ բոլորն էին կապված հարավարևելյան բլյուզ ոճի հետ։
Բրյուս Բեսթինը նաև եղել է Interstate Music տնօրենն Անգիայում, Վեսթ Սասեքսում, հետևյալ հիմնական լեյբլներով.

Country Routes
Flyright
Harlequin
Heritage
Krazy Kat
Magpie
Travelin' Man.որոնց համար նա ստեղծել և/կամ ծրագրավորել է ալբոմներ շատ տարբեր երաժշտական ժանրերով։ 


== Հրապարակումներ ==
Bastin, Bruce (1971) Crying for the Carolines (London: Studio Vista). 978-0-289-70209-3.
Bastin, Bruce (1986/1995) Red River Blues: The Blues Tradition in the Southeast (Urbana and Chicago: University of Illinois Press). 0-252-06521-2, 978-0-252-06521-7
Bastin, Bruce "Blind Boy Fuller" in Grossman, Stefan & Fuller, Blind Boy Stefan Grossman's early masters of American blues guitar: Blind Boy Fuller, Alfred Music Publishing, 1993 0-7390-4331-5, 978-0-7390-4331-8
Bastin, Bruce "Truckin' My Blues Away - East Coast Piedmont Styles" in Lawrence Cohn, ed. (1993). Nothing But the Blues: The Music and the Musicians. Abbeville Publishing Group (Abbeville Press, Inc.), pp. 205 – 231. 1-55859-271-7.


== Ծանոթագրություններ ==
Ստուդյոնկի (գյուղ, Ուսմանսկի շրջան)

Ստուդյոնկի (ռուս.՝ Студёнки), գյուղ Ռուսաստանի Լիպեցկի մարզի Ուսմանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բազիլիո

Բազիլիո (իտալերեն՝ Basiglio), կոմունա Իտալիայում, Լոմբարդիա մարզի Միլան գավառում։
Բնակչությունը կազմում է 8444 մարդ (2004 թվականի տվյալներով), խտությունը՝ 1031 մարդ/կմ²։ Զբաղեցնում է 8 կմ² տարածք։
Փոստային ինդեքս՝ 20080/20089։ Հեռախոսային կոդ՝ 02։
Բնակավայրի հովանավորն է հանդիսանում սուրբ Սանտ Ագատան։


== Արատաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հիպերխորանարդ

Հիպերխորանարդ, խորանարդի ընդհանրացված դեպքը կամայական թվով չափումների դեպքում։
Ν չափումներով հիպերխորանարդ է կոչվում Ν-աչափ էվկլիդյան հարթության այն կետերի բազմությունը, որոնք բավարարում են 
  
    
      
        ∀
        i
        :
        −
        
          
            a
            2
          
        
        <
        
          x
          
            i
          
        
        <
        
          
            a
            2
          
        
      
    
    {\displaystyle \forall i:-{\frac {a}{2}}<x_{i}<{\frac {a}{2}}}
   անհավասարությանը, որտեղ a-ն հիպերխորանարդի կողի երկարությույնն է։
Հիպերխորանարդը կարելի է որոշել նաև որպես Ν հավասար հատվածների դեկարտյան արտադրյալ։
Նաև, կարելի է ասել, որ Ν-խորանարդը մարմին է, որի յուրաքանչյուր գագաթ կողերով միացված է մյուս բոլոր գագաթներին; Ν-ը իր հերթին, որոշում է այդ մարմնի չափումները։ Կամ, կարող ենք ասել, որ Ν-աչափ խորանարդը առաջանում է Ν զույգ զուգահեռ (Ν-1)-հարթություններից, այնսինք, ունի 2Ν հիպերնիստ, որոնցից յուրաքանչյուրը (Ν-1)-խորանարդ է։
Ընդհանուր դեպքում Ν-աչափ խորանարդի K-աչափ նիստերի քանակը հավասար է 
  
    
      
        
          
            2
          
          
            N
            −
            K
          
        
        
          C
          
            N
          
          
            K
          
        
      
    
    {\displaystyle {2}^{N-K}C_{N}^{K}}
  ։


== Հիպերխորանարդի բնութագրիչները ==


== Կառուցումը ==


== Տարբեր հիպերխորանարդներ ==


== Հիպերխորանարդները գեղարվեստական գրականությունում ==
Ռոբերտ Հայբլայն։ Տուն, որը կառուցել էր Թիլը։
Ռոբերտ Շեկլի։ Միս Մկնիկն ու չորրորդ չափումը։
Էդվին Էբոտ։ Ֆլատլանդիա։
Ուոլտեր Տեվիս։ Նոր չափումներ։


== Հրապարակումներ ==
Bowen J. P. (April 1982)։ «Hypercubes»։ Practical Computing 5 (4): 97–99։ Արխիվացված է օրիգինալից 2008-06-30-ին։ Վերցված է 2014-12-03 
Coxeter H. S. M. (1973)։ Regular Polytopes (3rd ed.)։ Dover։ էջեր 123։ ISBN 0-486-61480-8  p. 296, Table I (iii)։ Regular Polytopes, three regular polytopes in n dimensions (n ≥ 5)
Hill Frederick J., Gerald R. Peterson (1974)։ Introduction to Switching Theory and Logical Design: Second Edition։ NY: John Wiley & Sons։ ISBN 0-471-39882-9 


== Արտաքին հղումներ ==
www.4d-screen.de (Rotation of 4D – 7D-Cube)
Rotating a Hypercube by Enrique Zeleny, Wolfram Demonstrations Project.
Stereoscopic Animated Hypercube
Rudy Rucker and Farideh Dormishian's Hypercube Downloads Archived 2013-03-26 at the Wayback Machine.
Հատվածից օկտերակտի (և ստերեոպարի) առաջացման անիմացիան
Ֆրենսիս Դի

Ֆրենսիս Դի (անգլ.՝ Frances Dee, նոյեմբերի 26, 1909(1909-11-26), Լոս Անջելես, Կալիֆոռնիա, ԱՄՆ - մարտի 6, 2004(2004-03-06), Նորուոլկ, Ֆեյրֆիլդ շրջան, Կոնեկտիկուտ, ԱՄՆ), ամերիկյան դերասանուհի։


== Կենսագրություն ==
Ֆրենսիս Մերիոն Դին ծնվել է 1909 թվականի նոյեմբերի 26-ին Լոս Անջելեսում։ Այդ ընթացքում նրա հայրը այնտեղ էր ծառայում։ Մանկությունն անցել է Չիկագոյում, որտեղ ստացել է միջնակարգ կրթություն, ապա ընդունվել է Չիկագոյի համալսարան։ Այնտեղ սովորել է 2 տարի և վերադարձել է Կալիֆորնիա, որտեղ 1929 թվականին եղել է իր առաջելույթը։ Առաջին անգամ գլխավոր դերում հանդես է եկել Մորիս Շևալյեի հետ։
Հետագա տարիներին Ֆրենսիս Դին շարունակում էր հաճախ հայտնվել կինոէկրաններին, սակայն շատ դեպքերում միայն երկրորդական դերերում։ Իր կինոկարիերայի ընթացքում՝ մինչև 1954 թվականը, Ֆրենսիսը նկարահանվել է 53 ֆիլմում, ներառյալ՝ «Ամերիկյան ողբերգություն» (1931), «Փոքրիկ կանայք» (1933), «Բեքքի Շարփ» (1935), «Ուրախ խաբեությունը» (1935), «Այսպես է ավարտվում մեր գիշերը» (1941), «Ես զբոսնում էի զոմբիների հետ» (1943), «Լավ ընկերոջ անձնական գործերը» (1947) և «Վճարն ըստ պահանջի» (1947) ֆիլմերում։
Ֆիլմի նկարահանումների ժամանակ Դին ծանոթացել է դերասան Ջոել Մակքրիի հետ, որի հետ 1933 թվականին ամուսնացել է։ Դիին մի քանի ֆիլմերում կապված է եղել Դևիդ Սելզնիկի հետ, Սակայն ճակատագրի հեգնանքով նրա գեղեցկությունը սարսափելի կատակ է խաղացել նրա հետ. նա կորցրել է Սելզնիկի ամենամեծ «Քամուց քշվածները» (1939) կինոնկարում նկարահանվելու հնարավորությունը, հենց այդ պատճառով։ Կինոկարիերայի ավարտից հետո Դիին ամուսնու հետ բնակություն է հաստատել Կալիֆոռնիայի Վենտուրա շրջանում գտնվող ռանչոյում, որտեղ նրանք զբաղվել են երեք երեխաների դաստիարակությամբ, ինչպես նաև ձիերի բուծմամբ։ Նրանց ամուսնությունը դարձել Է Հոլիվուդի պատմության մեջ ամենաերկար ամուսնություններից մեկը։ 1990 թվականին իրենց ամուսնության 57-րդ տարեդարձին մահացել է ամուսինը։ Ֆրենսիս Դին ամուսնու մահից հետո ապրել է 14 տարի և մահացել 2004 թվականի մարտի 6-ին՝ 94 տարեկան հասակում, ինսուլտից հետո առաջացած բարդություններից։ Կինոյում ունեցած իր ավանդի համար նա Հոլիվուդի փառքի ծառուղում արժանացել է աստղի։


== Ծանոթագրություններ ==


== Արտաքին հղումներ ==
Դի Ֆրենսիս (անգլ.) Internet Movie Database կայքում
Նեպեցինո (գյուղ, Կոլոմենսկի շրջան)

Նեպեցինո (ռուս.՝ Непецино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 2440 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օմարաանի

Օմարաանի (վրաց.՝ ომარაანი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Թիանեթից հեռու է 34 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 92 մարդ։


== Ծանոթագրություններ ==
Վիսսի (գյուղ, Նիո շրջան)

Անվան այլ կիրառումների համար տե՛ս՝ ՎիսսիՎիսսի (էստ․՝ Vissi), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 249 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Identitet

Identited, ալբանացի երգիչներ Ադրիան Լուլգյուրայի և Բլեդար Սեյկոյի երգն է, որով ներկայացրել են Ալբանիան Եվրատեսիլ 2013 երգի մրցույթում։ Երգը ընտրվել է 2012 թվականի դեկտեմբերի 22-ին, Festivali i Këngës շոուի ընթացքում։
Երգը մրցույթի կիսաեզրափակիչ փուլում զբաղեցրել է 15-րդ հորիզոնականը 31 միավորով։
Իսհակ փաշայի պալատ

Իսհակ փաշայի տարածք (թուրքերեն՝ İshak Paşa Sarayı), կիսաքանդ պալատ և վարչական համալիր Թուրքիայի արևելքում, Աղրըի մարզի Բայազետ քաղաքում։
Իսհակ փաշայի պալատն օսամանյան ժամանակաշրջանի պալատ է, որի կառուցումն սկսվել է 1685 թվականին Չըլդըրօղուլարըների տոհմից Չոլաք Աբդի փաշայի կողմից։ Վերջինս, Բայազետի մարզի ղեկավարն էր։ Շինարարությունը շարունակվել է նրա որդու՝ Իսհակ փաշայի կողմից և ավարտվել թոռան՝ Մեհմետ փաշայի օրոք։ Համաձայն, դռան վրա առկա մակագրության, պալատի հարեմի հատվածի շինարարությունն ավարտվել է 1784 թվականին Մեհմետի թոռան՝ Իսհակ (Իսահակ) փաշայի օրոք։
Իսհակ փաշայի պալատը թուրքական պատմական պահպանված պալատների եզակի օրինակներից մեկն է։
Իսհակ փաշայի պալատը պատկերված է եղել 2005-2009 թվականներին շրջանառության մեջ գտնված 100 լիրայի թղթադրամի վրա։


== Պալատի բաժիններ և հատվածներ ==
Պալատական համալիրը բաղկացած է հետևյալ բաժիններից և հատվածներից

Արտաքին ճակատ
Առաջին և երկրորդ բակեր
Տղամարդկանց բաժին (սելամլըք)
Մզկիթ
Խոհանոց (Դարյուզիյաֆե)
Բաղնիք
Հարեմի հատված
Արարողությունների և զվարճանքի սրահ
Կամարե դարպասներ
Որսի և ռազմամթերքի սենյակ
Դամբարան
Փուռ
Զնդան
Ջեռուցման կենտրոնական համակարգՊալատի ճարտարապետական ոճը օսմանյան, պարսկական և հայկական ճարտարապետական ոճերի խառնուրդ է։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Hundreds of pictures showing the saray
Drone view, aerial shots from Ishak Pasha Palace
Սխուլ

Սխուլ, քարանձավ Իսրայելում՝ Կարմել լեռան վրա։ Գտնվում է Հայֆա քաղաքից 20 կմ հարավ և Միջերկրական ծովի ափերից 3 կմ հեռավորության վրա։

Նախապատմական հողակտորն առաջին անգամ պեղվել է 1928 թվականի ամռանը Դորոթի Գարոդի կողմից։
Սխուլում հերթափոխով ապրել են նեանդերթալյան մարդը (130 և 65-47 հազար տարի առաջ), ապա՝ գիտակից մարդը (130-80 և 47 հազար
տարի հետո)։ Քարանձավը բնակեցված է եղել միջին պալեոլիթի շրջանում՝ 200-45 հազար տարի առաջ։
Սխուլ քարանձավում հայտնաբերվել է 14 կմախք, որոնց մեծ մասը 1932 թվականին հայտնաբերել է Թեոդոր Մաք-Քոունը (Theodore D. McCown)։ Սխուլի նեանդերթալցիները Սխուլ-Կաֆզեհ մերձավորարևելյան հոմինիդների ավելի առաջադեմ խմբին են պատկանում, որոնք տարբերվում են ավելի պարզունակ և Թաբունի, Ամուդ և Քեբարա քարանձավների եվրոպական նեանդերթալցիներին նմանվող տեղական գտածոներից։
Սխուլ քարանձավից հայտնաբերված գտածոները և Նահալ Մեարոթ արգելոցի այլ քարանձավներում և Մուգարեթ Էլ Զութիե քարանձավում հայտնաբերված պեղումները 1939 թվականին Արթուր Քեյթը և Թեոդոր Մաք Քոունը դասակարգել են որպես Palaeoanthropus palestinensis տեսակ՝ հայդելբերգյան մարդու հետնորդ։
Սխուլ IV-ի 100 հազար տարվա հնություն ունեցող նախակրնկի ոսկորը մորֆոլոգիական համընկնումներ ունի սիբիրական Բայգարի հոմինիդի նախակրնկային ոսկորի հետ, որն 43 հազար տարեկան է։ Սարատովի մարզի Մերովի կղզում հայտնաբերված ծոծրակի ոսկորը նմանվում է հնամենի սափինեսի Սխուլ V-ի հետ։


== Ծանոթագրություններ ==


== Արտաքին հղումներ ==
Սխուլ
Նեանդերթալցիների ճակատագիրը
Wesley A. Niewoehner: Behavioral inferences from the Skhul/Qafzeh early modern human hand remains Archived 2021-05-25 at the Wayback Machine.
Схул — Skhul — Мугарет-эс-Схул, Козья пещера; Es-Skhul, Mugharet es-Skhul, Cave of the Kids
Գաղութ (կենսաբանություն)

Կենսաբանական գաղութ (լատ.՝ colonia), վերաբերում է նույն տեսակի օրգանիզմների, որոնք միմյանց հետ են ապրում առավեալպես փոխշահավետ պայմանների, օրինակ՝ ավելի լավ պաշտպանության համար։ Որոշ միջատներ՝ մրջյունները, մեղուները, ապրում են միայն գաղութներով։
Մանրէների գաղութներ, միկրոօրգանիզմների որևէ տեսակի (բակտերիաներ, խմորասնկեր) անզեն աչքով տեսանելի կուտակումները սննդամիջավայրում (հատկապես պինդ), որոնք ենթադրաբար առաջացել են միևնույն բջջից։ Գաղութների ձևը, գունավորումը պայմանավորված են տվյալ միկրոօրգանիզմի մորֆոֆիզիոլոզիական առանձնահատկություններով, արտաքին միջավայրի պայմաններով, սննդամիջավայրի բաղադրությամբ (մսապեպտոնային ագար են)։ Նշված հատկանիշներն օգտագործվում են միկրոօրգանիզմների տեսակի նկարագրման և դասակարգման համար։ Բնական պայմաններում մանրէների գաղութներ. կարող են առաջանալ սննդանյութերի մակերեսին, հողում, ջրամբարների տիղմում են։ Մանրէաբանության պրակտիկայում մանրէների գաղութներ կիրառվում են մաքուր կուլտուրաներ ստանալու համար։
Գաղութային օրգանիզմ, օրգանիզմ, որը կազմված է մի շարք օրգանիզմներից։ Օրգանիզմները կարող են լինել միաբջիջ, ինչպես վոլվոքս (volvox) ջրիմուռի դեպքում է կամ բազմաբջիջ։ Գաղութային օրգանիզմները բազմաբջիջ օրգանիզմների ձևավորման էվոլյուցիոն առաջին քայլն է։


== Ծանոթագրություններ ==
Հիրշաու

Հիրշաու (գերմ.՝ Hirschau), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 5015 մարդ (ըստ 2010 թվականի դեկտեմբերի 31-ի)։ Տարածքը 74,58 կմ² է։ Պաշտոնական կոդ՝ 09 3 71 127։


== Ծանոթագրություններ ==


== Արտաքին հղումներ ==
Պաշտոնական կայք
Ալիանա

Ալիանա  (իտալերեն՝ Agliana), կոմունա Իտալիայի Տոսկանա մարզի Պիստոիայի գավառում։
Բնակչությունը կազմում է 15 405 մարդ (2008 թվականի տվյալներով)։ Բնակչության խտությունը՝ 1329 մարդ/կմ²։ Տարածքը՝ 11 կմ²։ Փոստային ինդեքս՝ 51031։ Հեռախոսային կոդ՝ +39 00574։
Բնակավայրի հովանավորներն Սուրբ Պյոտրը և Պավելն են։


== Արտաքին հղումներ ==
Պաշտոնական կայք (իտալ.)
(9269) 1978 VW6

(9269) 1978 VW6, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,566728 ա. մ., առավելագույնը մոտենում է 2,1773 ա. մ. հեռավորության վրա և հեռանում 2,9562 ա. մ.։ Արեգակի շուրջ մեկ ամբողջական պտույտ է կատարում 1501,99 երկրային օրվա ընթացքում, իր ուղեծրով շարժվելով միջինում 0,239681 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9269) 1978 VW6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրուտոյ Յար (այլ կիրառումներ)

Կրուտոյ Յար, կարող է վերաբերել՝

Կրուտոյ Յար - գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում
Կրուտոյ Յար - գյուղ Ուկրաինայի Դոնեցկի մարզի Կրասնոարմեյսկիում
Զնամենսկոե (գյուղ, Օմսկի մարզ)

Անվան այլ կիրառումների համար տե՛ս՝ ԶնամենսկոեԶնամենսկոե (ռուս.՝ Знаменское), գյուղ Ռուսաստանի, Օմսկի մարզի Զնամենսկի շրջանի կազմում։
Բնակչությունը 2010 թվականին գրանցված տվյալներով կազմում էր 5294 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուգրանսկի շրջան

Ուգրանսկի շրջան (ռուս.՝ Угранский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1961 թվականին։ Վարչական կենտրոնը՝ Ուգրա։


== Աշխարհագրություն ==
Շրջանի տարածքի մակերեսը կազմում է 2900 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9599 մարդ։ Բնակչության խտությունը կազմում էր 3,31 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մորսկայա (Նեկլինովսկի շրջան)

Մորսկայա (ռուս.՝ Морская ), կայարան Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Պրիմորսկի գյուղական համայնքի կազմի մեջ։
Երկիր (հանդես)

Անվան այլ կիրառումների համար տե՛ս՝ Երկիր (այլ կիրառումներ)«Երկիր», գրականության և արվեստի պարբերագիրք։ Հրատարակվել է 1956-1959 թթ.-ին, Հալեպում։ Պատասխանատու խմբագիրներ՝ Մ․ Գուշակճյան, Տ․ Գույումջյան։ Տպագրել է Մերձավոր Արևելքում ապրող հայ գրողների չափածո և արձակ ստեղծագործությունները, մանկավարժական ու գիտական հոդվածներ, գրախոսություններ, նյութեր արվեստի ու մշակույթի գործիչների մասին։ Պատկերել է հալեպահայ մշակութային կյանքը։ Նպատակ ունենալով հայ ընթերցողին ծանոթացնել արաբ գրականությանը՝ լայն տեղ է հատկացրել արաբ գրողների (Ահմեդ Ֆենմի, Աբդալ Ռահման Էլ-Խտմիսի, Լուեյ Տերվիշ, Զորջ Թարապիշի ն ուրիշներ) կյանքին ու գործերին։ «Երկիր» եղել է հայրենաբաղձ հայերի ընդհանուր միության «Դեպի երկիր» (1945-1947 թթ., 1949 թ.) պարբերագրքի շարունակությունը։
Ալբերտ Խորկերա

Ալբերտ Խորկերա Ֆորտիա (կատ.՝ Albert Jorquera i Fortià , մարտի 3, 1979(1979-03-03), Բեսկանո, Gironès), իսպանացի ֆուտբլիստ, դարպասապահ։


== Կենսագրություն ==
Խորկերան «Բարսելոնա» ֆուտբոլային դպրոց ընդունվել է 1994 թվականի նոյեմբերի 2-ին, 1995 թվականին սկսել է խաղալ «Բարսելոնա C-ում», իսկ 1998 թվականին ընդգրկվել է ակումբի երկրորդ կազմում։ Որոշ ժամանակ նա վարձավճարային հիմունքներով խաղացել է Իսպանիայի երկրորդ լիգայի «Սեուտա» և «Մատարո» ակումբներում, որից հետո միացել է «Բարսելոնայի» երկրորդ կազմին։ «Բարսելոնայի» հիմնական կազմում իր առաջին խաղը Խորխերան անցկացրել է 2004 թվականի հունվարի 17-ին ընդդեմ Բիլբաոյի «Աթլետիկի», իսկ 2005 թվականին Ռյուշտու Ռեկբերայի հեռանալուց հետո դարձել է ակումբի հիմնական դարպասապահ Վիկտոր Վալդեսի փոխարինողը։ Սակայն Խոսե Պինտոյի գալուց հետո Խորկերան նորից դարձել է թիմի երրորդ դարպասապահը։ 2009 թվականին նա տեղափոխվել է Իսպանիայի երկրորդ դիվիզիոնի «Ժիրոնա» ակումբ։ 2010 թվականին ավարտել է պրոֆեսիոնալ կարիերան։
2018 թվականի դեկտեմբերին ֆուտբոլիստ Ժերար Պիկեն դարձել է «Անդորրա» ակումբի սեփականատեր, և նրա առաջին որոշումներից մեկը եղել է նախկին մարզիչ Ռիչարդ Իմբերնոնին աշխատանքից ազատելը։ Ազատ պաշտոնում նշանակվել է Գաբրիել Գարսիան, իսկ նրա օգնականը դարձել է Ալբերտ Խորկերան. նախկինում Գաբրիել Գարսիայի հետ միասին Խորկերան աշխատել էր շվեցարական «Սյոնում»։


== Ձեռքբերումներ ==
Իսպանիայի առաջնության հաղթող (3) – 2005, 2006, 2009
Իսպանիայի Սուպերգավաթի դափնեկիր (2) – 2005, 2006
Կատալոնիայի գավաթի դափնեկիր (1) – 2005
Չեմպիոնների լիգայի հաղթող (2) – 2006, 2009


== Ծանոթագրություններ ==


== Արտաքին հղումներ ==
Альберт Жоркера. «Пост номер ноль»
Խորկերայի էջը և ելույթների վիճակագրությունը Barca.ru կայքում
Ֆուտբոլիստի էջը «Բարսելոնա» ՖԱ-ի կայքում
Մակասարի նեղուց

Մակասարի նեղուց, գտնվում է Կալիմանտան և Սուլավեսի կղզիների միջև։ Միացնում է Սուլավեսի և Ճավայի ծովերը։ Երկարությունը 500 կմ է, լայնությունը՝ մոտ 200 կմ, խորությունը՝ մինչև 2458 մ։ Հոսանքները ունեն մուսսոնային բնույթ։ Նավահանգիստներն են Բալիկպապանը (Կալիմանտան կղզի) և Ուջունգպանդանգը (Սուլավեսի կղզի)։
Կաղապար:Ինդոնզեզիա-անավարտ
Արշիակ

Արշիակ (ֆր.՝ Archiac), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Արշիակ կանտոնի կազմի մեջ։ Կոմունայի շրջանը՝ Ժոնզակ։
Համայնքի INSEE կոդ՝ 17016։


== Բնակչություն ==
Համայնքի բնակչությունը 2010 թվականին կազմում էր 811 մարդ։


== Տնտեսություն ==
2010 թվականի տվյալներով՝ աշխատունակ տարիքի 478 մարդկանցից (15-64 տարեկան) 346-ը տնտեսապես ակտիվ էին, 132-ը՝ ոչ ակտիվ (ակտիվության ցուցանիշը՝ 72.4 %, 1999 թվականին եղել է 74.0 %)։ 346 աշխատունակ բնակիչներից 307-ը աշխատում էին (168 տղամարդ և 139 կին), անաշխատանք էին 39-ը (15 տղամարդ և 24 կին)։ 132 անգործունակ մարդկանցից 45-ը աշակերտներ կամ ուսանողներ էին, 52-ը՝ թոշակառու, 35-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Արշիակ (ֆր.)
Լիչֆիլդ շրջան (Կոնեկտիկուտ)

Լիչֆիլդ շրջան (անգլ.՝ Litchfield County), ԱՄՆ Կոնեկտիկուտ նահանգի 9 վարչական միավորներից մեկը։ Ընդհանուր տարածությունը 2383 կմ² է, բնակչությունը՝ 189927 մարդ (2010 թ. տվյալներով)։ Շրջկենտրոնն է Լիչֆիլդ բնակավայրը։ Կազմավորվել է 1751 թ.։
Վալտեր Ագերե

Վալտեր Ագերե (իսպ.՝ Wálter Aguerre, ), ուրուգվայցի ֆուտբոլիստ, որը ելույթ է ունեցել կիսապաշտանի դիրքում։ 1956-1968 թվականների իր ողջ խաղային կարիերան անցկացրել է «Պենյարոլ»-ի կազմում։ Ուրուգվայի բազմակի չեմպիոն, Լիբերտադորեսի և Միջցամաքային գավաթների դափնեկիր։


== Կենսագրություն ==
Վալտեր Ագերեն ծնվել է 1935 թվականի դեկտեմբերի 4-ին Ուրուգվայ ում, ըստ այլ տվյալների՝ 1941 թվականի մարտի 13-ին։ Համարվում է «Պենյարոլի» սան։ «Աուրիննեգրոս»-ի հիմնական կազմում հանդես է եկել 1958-ից մինչև 1968 թվական։ Այդ ընթացքում Ագերեն 6 անգամ հաղթել է Ուրուգվայի առաջնությունում,  այդ թվում՝ նա եղել է լեգենդար կազմի անդամը, որը 1958-1962 թվականները 5 անգամ անընդմեջ տիտղոս է նվաճել։
Ագերեն նաև Լիբերտադորեսի գավաթի առաջին երկու խաղարկություններում՝ 1960 և 1961 թվականներին, ամուր խաղացող էր։ Նա առանց փոխարինման է անցկացրել այդ մրցաշարերում բոլոր 13 հանդիպումները, որոնք հաղթել է ուրուգվայական ակումբը։ Մասնակցել է նաև Միջմայրցամաքային գավաթի երկու խաղարկություններին։ Առաջինի ժամանակ «Պենյարոլ»–ը պարտվել է Մադրիդի «Ռեալ»–ին, իսկ 1961 թվականին Ագերեն օգնել է «կարբոներոսին» հաղթել «Բենֆիկա»–ին և դառնալ հարավամերիկյան գավաթակիր։
1964-1966 թվականներին Ագերեն «Պենյարոլ»-ի ֆուտբոլային կազմում չի եղել, 1967 թվականին վերադարձել է թիմ՝ նվաճելով Ուրուգվայի չեմպիոնի իր վեցերորդ տիտղոսը։


== Տիտղոսներ և ձեռքբերումներ ==
Ուրուգվայի ֆուտբոլի առաջնություն  (6)։ 1958, 1959, 1960, 1961, 1962, 1967
Լիբերտադորեսի գավաթի դափնեկիր (2)։ 1960, 1961
Լիբերտադորեսի գավաթի եզրափակիչ փուլի մասնակից՝ 1962
Միջցամաքային գավաթի դափնեկիր 1961։


== Ծանոթագրություններ ==
Վեներա և Էրոս (նկար)

«Վեներա և Էրոս», գերմանացի նկարիչ Լուկաս Կրանախ Ավագի նկարն է՝ Պետական Էրմիտաժի հավաքածուից։
Նկարը պատկերում է հին հռոմեական սիրո աստվածուհուի Վեներային՝ երեխայի՝ Էրոսի ուղեկցությամբ։ Վեներայի գլխի աջ և ձախ կողմերում գրված է լատինական լեզվով մի ոտանավոր.
Pelle Cupidoneos toto conamine luxusNe tuta possideat pectora ceca Venus(Բոլոր ուժերով քշի Կուպիդոնյան հեշտասիրությունը,Թե չէ, քո կուրացած հոգուն կտիրանա Վեներան)։
Վեներայի արմունկից ձախ՝ հիմնապաստառի վրա, նկարված է թղթի կտոր՝ նկարչի մենագրությամբ և աշխատանքի տարեթվով` LC 1509, իսկ տվյալների տառերի միջև գրված է Կրանախի ինքնատիպ «ֆիրմային նշան-խորհրդանիշը»՝ վեր բարձրացրած թևերով վիշապ, որը նա օգտագործել է իր բազմաթիվ նկարներում։
Սկզբում նկարը պատկերվել է փայտի վրա, 850-ական թվականներին տեղափոխվել է կտավի վրա, հենց այդ ժամանակ էլ իրականացվել է նկարի առաջին վերականգնումը, որի ժամանակ կողքերից և ներքևից արված ավելացումների հաշվին նկարի հին ձևաչափը՝ (մոտավորապես 170 × 84 սմ), ավելացվել է։ Նկարը ցուցադրվել է հատուկ շրջանակով, որը ծածկել է այդ ավելացումները։
Նկարը հանդիսանում է գերմանական գեղանկարչության մեջ հին աստվածների առաջին մերկ պատկերը (ավելի վաղ մերկ վիճակում պատկերել են միայն Եվային), ինչպես նաև սա Լուկաս Կրանախ Ավագի հին դիցաբանության թեմայով առաջին աշխատանքն է։ Այս աշխատանքը ցույց է տալիս իտալական Վերածննդի ժամանակաշրջանի մշակույթի նկատմամբ Կրանախի հետաքրքրությունը, որտեղ հենց նույն ժամանակահատվածում տեղի է ունեցել Վեներայի կերպարի՝ որպես կանացի գեղեցկության չափանիշի կայացումը։

Քանի որ Գերմանիայում մերկ բնորդների հետ աշխատելու փորձը նորարարություն է եղել, ապա նկարիչը զերծ չի մնացել հավանական դիտորդներին մարմնական գայթակղությունների համար նախատեսված բարոյագիտական խրատներ տալուց և օգտագործել է նախազգուշական ոտանավոր։ Ոտանավորի հեղինակը հայտնի չէ, մշակութագետ Ա. Խ. Նեմիլովի կարծիքով, հեղինակը նկարչի ընկեր, մարդասեր Խ. Շոյրլն է։
1509 թվականին նկարիչը նմանատիպ թեմայով կատարել է փայտափորագրություն, սակայն դա էականորեն տարբերվել է իր դետալներով՝ Վեներան Էրոսի հետ պատկերվել է այլ դիրքով, որպես հիմնապաստառ օգտագործվել է բնապատկեր և այլն, պահպանված դրոշմներից մեկը գտնվում է Լոնդոնում՝ Բրիտանական թանգարանի հավաքածուում։ Նկարիչը ևս մի քանի անգամ անդրադարձել է այս թեմային. Ն. Ն. Նիկուլինի գնահատականով Կրանախ Ավագի, նրա աշակերտների և հետևորդների վրձնին են պատկանում Վեներայի և Էրոսի պատկերներով երեսունից ավելի նկարներ։
Նկարը գտնվել է Դրեզդենում՝ Բրյուլի հավաքածուում, 1769 թվականին նրա գեղանկարչության ողջ հավաքածուի հետ գնվել է Եկատերինա II կողմից և այդ ժամանակվանից մշտապես գտնվում է Էրմիտաժում։ Ցուցադրվում է Փոքր Էրմիտաժ կառույցում՝ 255 սրահում։
Մշակութագիտության թեկնածու, Պետական Էրմիտաժի արևմտաեվրոպական գեղարվեստական մշակույթի բաժնի ավագ գիտաշխատող Չ. Ա. Մեզենցևան, իր՝ «Գերմանական մշակույթը XV-XVIII դարերում» ակնարկում, նկարների մանրամասն վերլուծություն կատարելով, նշել է.


== Ծանոթագրություններ ==
Վոլովսկի շրջան (Լիպեցկի մարզ)

Վոլովսկի շրջան (ռուս.՝ Воловский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Վոլովո։


== Աշխարհագրություն ==
Շրջանի տարածքի մակերեսը կազմում է 796 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14476 մարդ։ Բնակչության խտությունը կազմում էր 18,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(6790) Պինվին

(6790) Պինվին (անգլ.՝ Pingouin), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 28-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,341538 ա. մ., առավելագույնը մոտենում է 1,8596 ա. մ. հեռավորության վրա և հեռանում 2,8235 ա. մ.։ Արեգակի շուրջ մեկ ամբողջական պտույտ է կատարում 1308,73 երկրային օրվա ընթացքում, իր ուղեծրով շարժվելով միջինում 0,275076 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6790) Պինվին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարգիս Ստեփանյան (այլ կիրառումներ)

Սարգիս Ստեփանյան կարող է վերաբերվել.

Սարգիս Ստեփանյան, հայ բժիշկ։
Սարգիս Ստեփանյան, ՀՀ ԶՈՒ մայոր, Հայաստանի ռեկորդների գրքի ռեկորդակիր։
Բարնեթ (Լոնդոնի շրջան)

Բարնեթ (անգլ.՝ Barnet), շրջան է Լոնդոնի հյուսիսային մասում։ Բարնեթը հաճախ անվանում են նաև «Ներքին Լոնդոն» և այն 1965 թ-ից սկսած չի մտնում Լոնդոնի կոմսության մեջ։ Շրջանը կազմվել է 1965 թ-ի ապրիլի 1-ին, իսկ շրջանի ընդհանուր տարածքը կազմում է 86,74 կմ²։ Շրջանի բնակչությունը 314,5 հազար է (2001 թ-ի տվյալներով)։ Բարնեթի տարածքով անցնում է Լոնդոնի մետրոպոլիտենի հյուսիսային գիծը։


== Ծանոթագրություններ ==


== Հղումներ ==
Բարնեթի շրջանի պաշտոնական կայք էջը
Փոքր Պրոմիշլեննայա

Փոքր Պրոմիշլեննայա (ռուս.՝ Малая Промышленная), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Պրոմիշլեննայա գետի ձախ ափին՝ 31 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆուտբոլի Իտալիայի սուպերգավաթ 2011

Ֆուտբոլի Իտալիայի Սուպերգավաթ 2011 (իտալերեն՝ Supercoppa italiana di calcio 2011), Իտալիայի Սուպերգավաթի 24-րդ խաղարկումն է, որն անցկացվել է 2011 թվականի օգոստոսի 6-ին Պեկին քաղաքի մարզադաշտում, որտեղ հանդիպել են «Միլանն» ու «Ինտերը»: Արդյունքում հաղթել է «Միլանը» 2։1 հաշվով։


== Խաղ ==


== Ծանոթագրություններ ==


== Արտաքին հղումներ ==
Հաշվետվություն soccerway.com կայքում
Շեյթան-Դաղ

Շեյթան Դաղ, բրոնզի և երկաթի դարերի դամբարանադաշտ համանուն լեռան հյուսիսային լանջին (ՀՀ Լոռու մարզում, Այրում կայարանից արևմուտք)։ 1887-1888 թվականներին Շեյթան Դաղում պեղումներ է կատարել ֆրանսիական հնագետ Ժակ դը Մորգանը և պեղումների արդյունքներն ուղարկել Փարիզի Տրոկադերո Ազգագրական թանգարան։ Պեղվել է 138 դամբարան։ Դրանք 4 սալաքարից կազմված քառանկյուն արկղեր են՝ ծածկված մեկ կամ մի քանի խոշոր սալաքարերով, երբեմն՝ քարակամարով։ Որոշ նոր գերեզմաններ կառուցել են հների վրա դրանց ծածկը դարձնելով հատակ։ Հանգուցյալները հողով ծածկված չեն եղել։ Յուրաքանչյուր դամբարանում եղել է մեկական կմախք՝ զանազան առարկաների հետ։ Շեյթան Դաղից հայտնաբերվել են հիմնականում բրոնզե, նաև՝ երկաթե առարկաներ (ուշ բրոնզի և վաղ երկաթի դարերի նիզակներ, դաշույններ, նետասլաքներ, ուլունքներ, գինդեր, ապարանջաններ, գնդասեղներ, գոտի և այլն), արծաթե մանյակ, կավե կճուճներ ու ստվարներ։
Վասակակերտ

Վասակակերտ կամ Նազարապատ (այժմ կոչվում է՝ ադրբ.՝ Nəzərabad - Նազարաբադ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։ Տեղակայված է Նախիջևան գետի աջ ափին, Ճահուկ վտակը Նախիջևան գետին միախառնման տեղում, Նախիջևանից 10 կմ հեռավորության վրա։


== Պատմություն ==
Գավառի պատմական Վասակակերտ գյուղը ներկայիս Նախիջևանի շրջանի Նազարաբաթ գյուղն է։ Պատմական այս գուղը տեղադրված է եղել այժմյան գյուղի տեղում ընդարձակ հարթությունում։ Այն անվանվել է նաև Դամրզնդան (Երկաթասալ)։
Ստեփանոս Օրբելյանի հարկացուցակի համաձայն՝ այս գյուղը 13-րդ դարում Տաթևի վանքին վճարել է 10 միավոր հարկ։


=== Բնակչություն ===
Վասակակերտը եղել է մեծ հայկական գյուղ, որն ունեցել է հայկական եկեղեցի և 120-130 տուն հայ բնակչություն։ Հայրենի գյուղից հայ բնակչությունը տեղահան է արվել 1930-1940-ական թվականներին։


== Հուշարձաններ ==


=== Գերեզմանատուն ===
Գյուղի հարավային կողմում կա 17-20-րդ դարերի գերեզմանատուն։ Այնտեղ կա 73 տապանաքար, որոնք քառանկյունի և խոյաձև տեսակի են։ Արձանագիր տապանաքարերի թիվը կազմում է 31։ 1980-ականների դրությամբ տապանաքարերի մի մասը տեղահան են արվել կամ շուռ են տված։
Վասակակերտում կա մի հնավայր-դամբարանադաշտ։


=== Եկեղեցի ===
1886 թվականի տվյալներով Վասակակերտի Սուրբ Աստվածածին եկեղեցին եղել է գործող հուշարձան և ավերակների է վերածվել 1940-ական թվականներից հետո։ Այս եկեղեցու 1909-1910 թվականների նորոգման մասին փաստաթղթերը հասել են մեր օրերը և այժմ պահպանվում են ՀՀ կենտրոնական պատմական արխիվում։ Գյուղի արևմտյան մասում գտնվող բրոնզեդարյան դամբարանադաշտի մեծ մասը այժմ ավերված է։


== Ծանոթագրություններ ==
Յոթ դայակ

«Յոթ դայակ» (ռուս.՝ «Семь нянек»), խորհրդային կինոկատակերգություն, որն էկրան է բարձրացել 1962 թվականին։ Ռոլան Բիկովի ռեժիսորական երկրորդ աշխատանքն է, որը, սակայն, թողարկվել է նախքան նրա առաջին ֆիլմը՝ «Կորել է ամառը» (ռուս.՝ «Пропало лето»):


== Սյուժե ==
Ժամագործական գործարաններից մեկում աշխատում է երիտասարդական բրիգադը, որը կոչվում է «ոսկե»։ Ամեն ինչ նրանց հաջողվում է և աշխատանքում, և հասարակական կյանքում։ Բայց տղաներն ուզում են ուրիշ արարք էլ անել։ Նրանց համար այդպիսի սխրանք է դառնում մանկահասակ իրավախախտների համար նախատեսված գաղութից դժվար դեռահաս Աֆանասի Պոլոսուխինին (Սեմյոն Մորոզով)  վերադաստիարակելու փորձը։
Նրան վերցնում են հենց գաղութի մեկուսարանից և խանդավառությամբ սկսում են վերադաստիարակել, սակայն Աֆանասին չի էլ ուզում փոխվել։ Ինչո՞ւ փոխվել, եթե սկսվում է հարմարավետ նոր կյանք, իսկ դաստիարակներն ահավոր դյուրահավատ ու միամիտ են, և նրանց խաբելը շատ հեշտ է (նա նույնիսկ իր խնամակալներին ներկայացնում է որպես «ստիլյագաներ և ձրիակերներ», որպեսզի արդարանա կոմիսիոն խանութի աշխատողի մոտ)։ Սակայն գաղտնին, այնուամենայնիվ, ակնհայտ է դառնում միայն այն ժամանակ, երբ Աֆանասին իսկապես որոշում է փոխվել, սակայն նա մի փոքր ուշացել է, քանի որ հուսահատված տղաները որոշել են ընդունել իրենց ակնհայտ բարոյական պարտությունը և վերադարձնել տղային գաղութ` դատարանի կողմից հետագա նշանակված դաժան պատիժը կրելու համար։


== Դերասաններ ==
Սեմյոն Մորոզով – Աֆանասի Պոլոուխին
Վալենտին Բուրով – Պավել
Վլադիմիր Իվաշով – Վիկտոր
Միքայելա Դրոզդովսկայա – Մայա
Տատյանա Նադեժդինա – Լենա
Նատալյա Բատիրևա – Իրա
Վիկտոր Խոխրյակով – գաղութի պետ
Վալենտին Զուբկով – Գրիգորի Իվանովիչ Վոլոշին, արտադրամասի կուսկազմակերպիչ
Ալեքսեյ Բախար – Գորդեև, արտադրամասի պետ
Վերա Մայորովա – Ալլա («Սոնկա-Ոսկեձեռիկ», «Լյուբկա-Ոսկրեոտիկ»)
Ալեքսեյ Գրիբով – Լենայի պապը
Մարիա Կրավչունովսկայա – Լենայի տատը
Վլադիմիր Ռաուտբարտ – դիրիժոր
Զինովի Գերդտ – Շամսկի, Մայայի հայրը
Վերա Օռլովա – Շամսկայա, Մայայի մայրը


== Նկարահանող խումբ ==
Սցենարի հեղինակներ՝ Վալերի Ֆրիդ, Յուլի Դունսկի
Ռեժիսոր` Ռոլան Բիկով
Ռեժիսորի օգնական` Արկադի Ալեքսեև
Օպերատոր` Պյոտր Սատունովսկի
Կոմպոզիտոր՝ Կարեն Խաչատրյան


== Ծանոթագրություններ ==


== Արտաքին հղումներ ==
«Յոթ դայակ» ֆիլմը kino-teatr.ru կայքում
«Յոթ դայակ»(անգլ.) ֆիլմը Internet Movie Database կայքում
Էրքան Քոլչաք Քյոսթենդիլ

Էրքան Քոլչաք Քյոսթենդիլ (թուրքերեն՝ Erkan Kolçak Köstendil, հունվարի 16, 1983(1983-01-16), Բուրսա, Թուրքիա), թատրոնի ու կինոյի թուրք դերասան և ռեժիսոր։ Իր կարիերան սկսել է թատերական ներկայացումներում, ֆիլմերում և հեռուստասերիալներում։ Այդուհանդերձ, առավել հայտնի է դարձել «Հեյ Ստամբուլ» հեռուստասերիալում մարմնավորած իր դերի։ Կարճամետրաժ ֆիլմերում նկարահանվելու համար՝ արժանացել է մրցանակների։


== Կենսագրություն և կարիերա ==
Քյոսթենդիլը ծնվել է 1983 թվականին Բուրսայում։ Ավարտել է Բուրսայի Աթաթուրքի անվան ավագ դպրոցը։ Ավագ դպրոցում սովորելու տարիներին՝ եղել է Բուրսասպոր ֆուտբոլային ակումբի անդամ։
Իր դերասանական կարիերան սկսել է Թունջայ Օզինել թատրոնում, որտեղ մարմնավորել է մի շարք դերեր, այդ թվում «AuT» և «Հակառակ սեռին հանդիպելու արվեստը» թատերական ներկայացումներում։
2009 թվականին դարձել է «Ճակատագրականություն» հեռուստասերիալի սցենարիստ և ռեժիսոր, որն ավելի ուշ հայտնվել է նաև Ֆեյսբուքում։ Նույն տարում նրան առաջարկվել է նկարահանվել «M.A.T» հեռուստասերիալում՝ մարմնավորելով Էմրեի դերը։ 2010 թվականին դարձել է «Ժամանակ» կարճամետրաժ ֆիլմի ռեժիսորը և սցենարիստը, որի համար արժանացել է Սինեպարկ 4-րդ կարճամետրաժ ֆիլմերի կինոփառատոնի, Էսքիշեհիրի Միդիաս արքայի կարճամետրաժ ֆիլմերի կինոփառատոնի և Անթալիայի 47-րդ միջազգային կինոփառատոնի մրցանակակիր։
Նա նաև դարձել է «Ծխախոտի կանեփ» գեղարվեստական ֆիլմի սցենարիստը, որը նկարահանվել է Ամստերդամում և Ստամբուլում։ Նրա 4-րդ կարճամետրաժ ֆիլմն «Սուման» է, որը նկարահանվել է 2018 թվականին։ Վերջինս Լոս Անջելեսի կինոմրցանակաբաշխության ժամանակ ստացել է լավագույն թուրքական կատակերգական ֆիլմ մրցանակը։


== Թատրոն ==
Սրտի հանգույց – Քրաֆթ թատրոն
AuT – Իքինջիքաթ թատրոն
Հակառակ սեռին հանդիպելու արվեստը – Ըսպարտայի վիրտուալ թատրոն


== Ֆիլմագրություն ==
Գայլերի հովիտ – (2005)
Աշնան ցավեր – (2008)
M.A.T – Էմրե (2009)
Ճակատագրականություն – (2009)
Սաքարյա Ֆըրաթ – Մահմութ Քարաքում (2009)
Հայրեր և որդիներ – Այհան (2012)


== Ծանոթագրություններ ==


== Արտաքին հղումներ ==
Էրքան Քոլչաք Քյոսթենդիլ Internet Movie Database կայքում
Գևորգ Սահակյան (այլ կիրառումներ)

Գևորգ Սահակյան անուն-ազգանունը կարող է վերաբերել հետևայլ անձանց․

Գևորգ Սահակյան, հայ բոլշևիկ հեղափոխական, Հայաստանում խորհրդային ռեժիմի հաստատման աջակից։
Գևորգ Սահակյան, Լեհաստանը ներկայացնող հունահռոմեական ոճի հայ ըմբիշ։
Արմեն Մնացականյան

Արմեն Սերգեյի Մնացականյան (հոկտեմբերի 7, 1918(1918-10-07), Նամանգան, Ուզբեկստան - 1991, Մոսկվա), հեռակառավարման ռադիոտեխնիկայի բնագավառի հայ գիտնական։ Տեխնիկական գիտությունների դոկտոր (1955), պրոֆեսոր (1957):


== Կենսագրություն ==
Արմեն Մնացականյանը ծնվել է 1918 թվականի հոկտեմբերի 7-ին, Նամանգան (Ուզբեկստան) քաղաքում։ 1941 թվականին ավարտել է Տաշքենդի միջինասիական ինդուստրիալ ինստիտուտը։ 1953 թվականից աշխատել է Մոսկվայի Ճշգրիտ սարքերի գիտահետազոտական ինստիտուտի ռազմական ձեռնարկությունում։ 1960-1987 թվականներին եղել է գլխավոր կոնստրուկտոր, 1955-1987 թվականներին միաժամանակ դասախոսել է Մոսկվայի ռադիոտեխնիկայի, էլեկտրոնիկայի և ավտոմատիկայի ինստիտուտում։
Աշխատանքները վերաբերում են ռեակտիվ սարքերի (ծովային, ավիացիոն, ցամաքային), ինքնաթիռ-թիրախների, կործանիչ ինքնաթիռների, տիեզերական ապարատների հեռակառավարման ռադիոտեխնիկական համակարգերին։ Մշակել է Երկրի արհեստական արբանյակներից տեղեկությունների ընդունման, մշակման և բաշխման համակարգեր, ստեղծել տիեզերանավերի, տիեզերական կայանների միակցման, ռիեզերքում ապարատների ինքնաշխատ հավաքման ռադիոտեխնիկական համակարգեր։ Մասնակցել է ԽՍՀՄ-ում հակաարբանյակային զենքի ստեղծմանը։


== Մահ ==
Մահացել է 1991 թվականին Մոսկվայում։ Թաղված է Մոսկվայի Նովոդևիչյան գերեզմանատան կոլումբարիումում (9-րդ հատվածի հակառակ կողմում գտնվող կոլումբարիումի պատի հատվածում)։


== Պարգևներ ==
Լենինյան մրցանակ (1967)
ԽՍՀՄ Պետական մրցանակ (1978)


== Ծանոթագրություններ ==
Պինո դ’Աստի

Պինո դ’Աստի (իտալերեն՝ Pino d'Asti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 242 մարդ (2008)։ Բնակչության խտությունը՝ 60 մարդ/կմ²։ Տարածքը կազմում է 4 կմ²։ Փոստային ինդեքս՝ 14020։ Հեռախոսային կոդ՝ 011։
Կոմունայի հովանավորն է Ամենասուրբ Աստվածածինը։ Տոնը նշվում է հուլիսի 16-ին։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։ 011 9925424
Էլեկտրոնային փոստ։ comunepinodasti@tiscalinet.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գետ

Գետ է կոչվում, ջրային բնական հոսքը, որպես կանոն քաղցրահամ ջրով, որը հոսում է դեպի օվկիանոս, ծով, լիճ կամ այլ գետ։ Որոշ դեպքերում գետը կարող է անցնել հողի մեջ կամ չորանալ, մինչև այլ ջրային օբյեկտի հասնելը։
Գետերի ուսումնասիրությամբ զբաղվում է ցամաքի ջրաբանության մի հատվածը - գետային ջրաբանությունը։


== Սահմանումներ ==
Գետի սկիզբը կոչվում է ակունք։ Ակունքները տարբեր են լինում՝ որոշ ակունքներ սկիզբ են առնում լճերից, մյուսները՝ սառցադաշտերից, ուրիշները՝ մակերևույթից դուրս եկող ստորերկրյա ջրերից։
Այն տեղը, որտեղ գետը թափվում է ուրիշ գետի, լճի կամ ծովի մեջ, կոչվում է գետաբերան։ Գլխավոր գետը բոլոր վտակներով կազմում է գետային համակարգ։
Ցամաքի այն տարածքը, որից ամբողջ ջուրը հոսում է մի գետի մեջ, կոչվում է գետային ավազան։ Այն սահմանը, որը բաժանում է հարևան գետային ավազանները, կոչվում է ջրբաժան։


== Աշխարհի ամենաերկար գետեր ==


== Տես նաև ==
Արաքս
Ակիվա Գոլդսման

Ակիվա Գոլդսման (Akiva Goldsman, «Keevie» (Կիվի), հուլիսի 7, 1962(1962-07-07), Նյու Յորք, Նյու Յորք), ամերիկացի պրոդյուսեր, սցենարիստ։
Ավարտել է Վեսլեյանի և Նյու Յորքի համալսարանները։ Մասնագիտությամբ հոգեբան է։ «Բանականության խաղեր» ֆիլմի սցենարի համար 2001 թվականին արժանացել է «Օսկար» և «Ոսկե գլոբուս»։


== Ֆիլմագրություն ==


=== Ռեժիսոր ===
2008 — 2013 — Եզր / Fringe
2009 — Արքաներ / Kings
2014 — Ձմեռային հեքիաթը / Winter's Tale


=== Սցենարիստ ===
1994 — Հաճախորդ / The Client
1994 — Լուռ պայքար / Silent Fall
1995 — Հավերժ Բեթմենը / Batman Forever
1996 — Սպանելու ժամանակն է / A Time to Kill
1997 — Բեթմենը և Ռոբին / Batman & Robin
1998 — Տիեզերքում կորածները / Lost in Space
1998 — Գործնական կախարդանք / Practical Magic
2001 — Բանականության խաղեր / A Beautiful Mind
2004 — Ես, ռոբոռ / I, Robot
2005 — Նոկդաուն / Cinderella Man
2006 — Դա Վինչիի ծածկագիրը / The Da Vinci Code
2007 — Ես լեգենդ եմ / I Am Legend
2008 — 2013 — Եզր / Fringe
2009 — Հրեշտակներ և դևեր / Angels & Demons
2014 — Ձմեռային հեքիաթ / Winter's Tale
2015 — Դիվերգենտ, գլուխ 2։ Ինսուրգենտ


=== Պրոդյուսեր ===
1998 — Տիեզերքում կորածները / Lost in Space
1999 — Խորը երկնագույն ծովը / Deep Blue Sea
2004 — Սթարսի և Հաթչ / Starsky & Hutch
2004 — Մտքի որսորդները / Mindhunters
2005 — Կոնստանտին.Մթուոթյան տիրակալը / Constantine
2005 — Միսթր և միսիս Սմիթ / Mr. & Mrs. Smith
2006 — Իմ անունն է Ռիդ Ֆիշ / I’m Reed Fish (исполнительный продюсер)
2006 — Պոսեյդոն / Poseidon
2007— Ես լեգենդ եմ / I Am Legend
2008 — Հենկոկ / Hancock
2008—2013 — Եզր / Fringe
2010— Անհաջողակներ / The Losers
2010 — Խաղ առանց կանոնների / Fair Game
2010 — Ջոնա Հեքս / Jonah Hex
2010 — Պարանորմալ երևույթ 2 / Paranormal Activity 2 (исполнительный продюсер)
2011 — Պարանորմալ երևույթ 3 / Paranormal Activity 3 (исполнительный продюсер)
2012 — Պարանորմալ երևույթ 4 / Paranormal Activity 4 (исполнительный продюсер)
2013 — Վերապրածը / Lone Survivor
2014 — Ձմեռային հքեիաթ / Winter’s Tale
2016 — Կլոր սեղանի ասպետները / Knights of the Roundtable: King Arthur


== Ծանոթագրություններ ==


== Արտաքին հղումներ ==
Ակիվա Գոլդսման (անգլ.) Internet Movie Database կայքում
kinopoisk.ru Ակիվա Գոլդսման
Դավիթ Գիլանյան

Դավիթ Հայկի Գիլանյան (1950 - 2015), հայ կոմպոզիտոր։


== Կենսագրություն ==
Դավիթ Գիլանյանը ծնվել է 1950 թվականին։ 1965 թվականին ավարտել է Սայաթ-Նովայի անվան երաժշտական դպրոցը, 1969 թվականին Ռոմանոս Մելիքյանի անվան պետական երաժշտական քոլեջը, իսկ 1974 թվականին՝ Երևանի Կոմիտասի անվան պետական կոնսերվատորիայի կոմպոզիցիայի և երգեհոնի բաժինները։ 1981 թվականին կատարելագործվել է Գերմանիայի Շտրալզունդ քաղաքում։ 1999 թվականին հեղինակ է դարձել «Երգեհոնագիտության ներածություն» աշխատությանը։ 2000–2007 թվականներին Երևանի Կոմիտասի անվան պետական կոնսերվատորիայում դասավանդել է երգեհոնի տեսություն և պատմություն։ 
Մահացել է 2015 թվականին։
Պոդհալե (մարզ)

Պոդհալե (լեհ.՝  Podhale), պատմաաշխարհագրական մարզ Լեհաստանի հարավում։ Այն տեղակայված է Սլովակիայի սահմանին՝ Տատր լեռների հյուսիսային ճյուղերի և Բյալի Դունայեց ու Չառնի Դունայեց գետերի ավազանների հատվածում, ինչպես նաև Դունայեց գետի վերին հոսանքի ավազանում։
Պոդհալեն գտնվում է «Փոքր լեհական» վոյեվոդության սահմաններում։ Պոդհալեի տարածքում են գտնվում այնպիսի քաղաքներ, ինչպիսին են՝ Նովի Տարգը (Պոդհալեի պատմական կենտրոնը, որը տեղացիներն անվանել են ուղղակի «քաղաք») և Զակոպանեն։ Կան նաև գյուղեր՝ Չարնի Դունայեց, Բյալի Դունայեց, Բյալկա Տատշանսկա, Բուկովինա Տատշանսկա և այլն։ Բնակչությունն իրենից ներկայացնում է ենթաէթնիկական, գուրալների խումբ՝ պոդգալյան։
Պոդհալե անունն առաջացել է XIX-րդ դարի կեսերին, սկզբում այն վերաբերում էր Տատրի միայն հյուսիսային լանջերին, իսկ հետո տարածվեց նաև ավելի հյուսիս գտնվող տարածքների վրա։ XX-րդ դարի սկզբին իր մեջ մտան նաև Նովի Տարգայի տարածքները։
Տարածաշրջանը բաժանվում է մի քանի մասերի՝ Քարքարոտ Պոդհալե (հարավում), Միջին Պոդհալե (Նովի Տարգայի հարթավայրային հատվածում), Արևելյան Պոդհալե (Դունայեցի ձախափնյա հատվածով դեպի Նովի Տարգա) և Ներքին Պոդհալե (Ռաբկիի տարածքում)։
Պոդհալեն հիմնվել է Լեհերի կողմից XI-րդ դարում, բնակչությունը եկել է հարավ Ռաբի գետի և ներքին Դունայցի ավազաններից։


== Ծանոթագրություններ ==


== Արտաքին հղումներ ==
«Zakopiański portal internetowy» (լեհերեն)։ Արխիվացված օրիգինալից 2013-01-23-ին  
«Góralzczyzna polska» (լեհերեն)։ Արխիվացված է օրիգինալից 2013-01-23-ին
Slovenské elektrárne (ընկերություն)

Slovenské elektrárne, a.s., Սլովակիայի Հանրապետության մայրաքաղաք Բրատիսլավայում տեղակայված էլեկտրաէներգիայի ստեղծման և բաշխման ընկերություն, նախկին պետական մենաշնորհի իրավահաջորդը։ Այն գործարկում է ատոմակայաններ, հիդրոէլեկտրակայաններ և օրգանական հանածո վառելիքի էլեկտրակայաններ։ 2016 թվականի հուլիսից Slovenské elektárne -ի բաժնետոմսերի 66% -ը պատկանում է Slovak Power Holding BV -ին, որը հիմնադրվել է ընկերության կողմից և 50:50 տոկոսը վերահսկվում է Չեխիայի Energetický a průmyslový holding արդյունաբերական խմբի և իտալական Enel էներգետիկ ընկերությունների կողմից


== Բիզնես համաձայնություններ ==
Slovenské elektrárne -ն բիզնես  է կնքել Consorzio Paleocapa- ի հետ 2010 թվականի սեպտեմբերի 12-ին, կապված Իտալիայի և Սլովակիայի հանքային վառելիքի էլեկտրակայանների շահագործման հետագա համագործակցության հետ։


== Ծանոթագրություններ ==


== Արտաքին հղումներ ==
Պաշտոնական վեբկայք (անգլերեն)